मुस्टंडे दो तरह के होते हैं। ज़िस्मानी और दिमाग़ी। इंद्रप्रस्थ की रज़िया इन दोनों के बीच फंस गई है। दोनों हाथों से उसका शीलहरण हो रहा है। जिन्हें गंगा ने बुलाया था, वे गंगा-पुत्र होठों-ही-होठों में मुस्कराते हुए एक हाथ को शह दे रहे हैं। अपनी देवव्रत-भूमिका उन्हें पहले ही कभी याद नहीं थी, सो, आज क्यों रहेगी? राजधर्म निभाने की उम्मीद हम उनसे इसलिए नहीं कर सकते कि यह सलाह तो उन्होंने अपने पितृ-तुल्य तक की 16 साल पहले ठुकरा दी थी।